

|  |
| --- |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **OPĆINSKI NAČELNIK** |
| KLASA: 610-02/16-01/7 |
| URBROJ: 2142-02-02/1-16-1 |
| Punat, 30. prosinca 2016. godine |

Na temelju članka 51. Statuta Općine Punat („Službene novine Primorsko-goranske županije“ broj 25/09, 35/09 i 13/13) općinski načelnik raspisuje

**NATJEČAJ**

**za pružanje ugostiteljskih usluga za vrijeme „Mesopusta“**

Prikupljaju se ponude za pružanje ugostiteljskih usluga u prostoru „Narodnog doma“ u Puntu, Novi put 2, za organizaciju fešti te drugih zabavnih događanja za vrijeme „Mesopusta“ u razdoblju od 28. siječnja do zaključno s 28. veljače 2017. godine.

Početna naknada za pružanje usluga iznosi 5.000,00 kuna.

Ponuditelj je uz plaćanje naknade dužan:

* zajedno s udrugom Puntarske užance organizirati zabave te pružiti ugostiteljsku ponudu najmanje na dane 28. siječnja te 4., 11., 12., 18., 19., 25., 26., 27. i 28. veljače 2017. godine;
* u dane organiziranja fešti, koncerata te drugih zabavnih događanja osigurati jednog redara u skladu sa Zakonom o javnom okupljanju;
* prostor dan na korištenje održavati urednim i čistim.

Ugostiteljske usluge hrana i piće pružaju se u skladu sa zakonskim propisima i propisanim standardima za obavljanje svoje djelatnosti.

Pravo podnošenja ponuda imaju fizičke i pravne osobe registrirane za obavljanje djelatnosti ugostiteljstva.

Ponuditelji mogu podnijeti ponudu pod uvjetom da s danom isteka roka za dostavu ponuda imaju podmirene sve obveze prema Općini Punat.

Ponuda za sudjelovanje u natječaju mora sadržavati:

* Naziv (ime i prezime) i adresu ponuditelja, OIB te telefonski broj odgovorne osobe ponuditelja;
* Presliku rješenja o upisu u sudski registar ili obrtnice, iz kojih je vidljiva registracija za obavljanje djelatnosti ugostiteljstva;
* Visinu ponuđene naknade

Mjerila i način odabira najpovoljnije ponude:

* Najpovoljnijom ponudom smatrat će se ponuda koja uz ispunjenje uvjeta iz Natječaja sadrži i najviši iznos ponuđene naknade. U slučaju da dva ili više ponuditelja dostave identične ponude organizirat će se usmeno nadmetanje o čemu će ponuditelji dobiti pisani poziv o vremenu i mjestu njenog održavanja.

Najpovoljniji ponuditelj dužan je zaključiti Ugovor o korištenju najkasnije do 17. siječnja 2017. godine, u protivnom Ugovor će se sklopiti s prvim sljedećim najpovoljnijim ponuditeljem uz uvjete iz ovog Natječaja.

Iznos naknade plaća se jednokratno prilikom sklapanja ugovora.

Ponude se dostavljaju u zatvorenoj omotnici s naznakom:

**„*NE OTVARATI – ZA NATJEČAJ*“**

na adresu:

 **OPĆINA PUNAT**

**Povjerenstvo za provedbu javnog natječaja**

**Novi put 2**

**51521 Punat**

Ponude se predaju neposredno na urudžbeni zapisnik ili putem pošte preporučenom pošiljkom, a rok za dostavu ponuda je **12 dana od dana objave natječaja** na službenoj web stranici Općine Punat ([www.punat.hr](http://www.punat.hr)) i na oglasnim pločama do 15,00 sati neovisno o načinu dostave.

Ponude koje pristignu *11. siječnja 2017. godine nakon 15,00 sati* bez obzira na način dostave smatraju se zakašnjelima.

Zakašnjele i nepotpune ponude neće se razmatrati. Nepotpuna ponuda je ona koja ne sadrži sve priloge koji se traže po Natječaju.

Izbor ponuda obavit će se bez javnog otvaranja ponuda o čemu će svi ponuditelji biti obaviješteni najkasnije do 13. siječnja 2017. godine.

Sve dodatne informacije mogu se dobiti u Općini Punat ili na broj telefona 051/854-140.

 OPĆINSKI NAČELNIK

 Marinko Žic, v.r.